Protea-vroue se Kapp bly koelkop | Netwerk24
Deur Marnus Kok 18 Mei 2019 16:45
Die Protea-vrouekrieketspan se Marizanne Kapp het Saterdag in Pietermaritzburg gewys dat daar nie ’n plaasvervanger vir ervaring is nie.
Marizanne Kapp/Foto: Gallo Images
Suid-Afrika het Pakistan in die tweede T20-wedstryd in die reeks van vyf tussen die twee spanne met agt paaltjies geklop, met Kapp (56*, 51 balle) wat die wenlopies van die voorlaaste bal aangeteken het.
Die besoekers het eerste gekolf en ’n beskeie 128/5 in sy 20 boulbeurte aangeteken, waarna die Proteas op 129/2 in 19.5 boulbeurte geëindig het.
Die Proteas se aanvangskolwers, Lizelle Lee (56, 52 b) en Tazmin Brits (17, 16 b), het 31 lopies om die eerste paaltjie aangeteken, voordat Sana Mir Brits se paaltjie opgeëis het.
Daarna het Lee en Kapp 96 lopies om die tweede paaltjie aangeteken, voordat Lee met die derde laaste bal van die beurt haar paaltjie verloor het.
Dit het Kapp, wat haar T20-debuut in 2009 gemaak het, egter nie van stryk gebring nie en sy het die wenlopies van die volgende bal af aangeteken.
Met Pakistan wat die eerste wedstryd gewen het, is die spanne nou met 1-elk gelyk in die reeks van vyf wedstryde. Die derde kragmeting is Sondag, ook in Pietermaritzburg.
Meer oor: Pietermaritzburg | Marizanne Kapp | Lizelle Lee | Protea-Vroue | Krieket
SA oorgehaal vir Pakistan se draaiers
Suné neem Proteas se leisels